**OBRAZLOŽENJE OPĆEG DIJELA FINANCIJSKOG PLANA**

**RKP 52209, HRVATSKA ZAKLADA ZA ZNANOST**

PRIHODI I PRIMICI

Ukupni prihodi Zaklade za 2023. godinu planirani su u iznosu od 35.122.489 eura, od toga 35.122.489 eura prihoda poslovanja te 0 eura prihoda od prodaje nefinancijske imovine. Navedeni prihodi u 2023. godini ostvarit će se iz sljedećih izvora: izvor financiranja 11 u iznosu od 24.707.063 eura, izvor financiranja 12 u iznosu od 413.489 eura, izvor financiranja 51 u iznosu od 50.090 eura, izvor financiranja 552 u iznosu od 560.560 eura, izvor financiranja 561 u iznosu 1.276.880 eura, te izvor financiranja 581 u iznosu od 8.114.407 eura.

Ukupni prihodi Zaklade za 2024. godinu su planirani u iznosu od 32.389.345 eura, od toga 32.389.345 eura prihoda poslovanja te 0 eura prihoda od prodaje nefinancijske imovine. Navedeni prihodi u 2024. godini ostvarit će se iz sljedećih izvora: izvor financiranja 11 u iznosu od 24.941.920 eura, izvor financiranja 12 u iznosu od 419.200 eura, izvor financiranja 51 u iznosu od 5.627 eura, izvor financiranja 552 u iznosu od 280.280 eura, te izvor financiranja 581 u iznosu od 6.742.318 eura.

Ukupni prihodi Zaklade za 2025. godinu su planirani u iznosu od 30.671.774 eura, od toga 30.671.774 eura prihoda poslovanja te 0 eura prihoda od prodaje nefinancijske imovine. Navedeni prihodi u 2025. godini ostvarit će se iz sljedećih izvora: izvor financiranja 11 u iznosu od 24.852.048 eura, izvor financiranja 12 u iznosu od 241.400 eura, izvor financiranja 51 u iznosu od 3.968 eura, te izvor financiranja 581 u iznosu od 5.574.358 eura.

Planirani prihodi za sljedeće trogodišnje razdoblje su veći u odnosu na prihode planirane za 2022. godinu iz razloga što je Zaklada tijekom 2022. godine financirala dio rashoda poslovanja iz sredstava donosa koja je prenijela iz 2021. godine. Nadalje, u 2023. godini se planira provedba nove aktivnosti Drugi Švicarski doprinos - Multilateralni pozivi za zajedničke istraživačke projekte (MCJRP) koja će se financirati iz izvora 12. Također, u 2023. godini je planiran početak provedbe sljedećih novih aktivnosti: Program mobilnosti - NPOO (C3.2. R2-I1 ) i Program razvoja karijera mladih istraživača - izobrazba novih doktora znanosti – NPOO (C3.2. R2-I1) te se kroz naredno trogodišnje razdoblje očekuje potpuno novi prihod iz izvora financiranja 581. Bitno je spomenuti da aktivnosti K733069 OP Učinkoviti ljudski potencijali 2014.-2020., Prioritet 3, te aktivnosti A578055 Hrvatsko-švicarski istraživački program završavaju s provedbom u 2023. godini, stoga se ne očekuje ostvarivanje prihoda iz navedenih aktivnosti tijekom 2024. i 2025. godine. Također, u 2024. godini završava i aktivnost A733055 Program izvrsnosti u visokom obrazovanju – Tenure-Track, stoga u 2025. godini nije planiran prihod za ovu aktivnost.

RASHODI I IZDACI

Ukupni rashodi Zaklade za 2023. godinu planirani su u iznosu od 35.126.377 eura, od toga 34.806.515 eura rashoda poslovanja te 319.862 eura rashoda za nefinancijsku imovinu. Ukupni rashodi Zaklade za 2024. godinu su planirani u iznosu od 32.389.345 eura, od toga 32.336.256 eura rashoda poslovanja te 53.089 eura rashoda za nefinancijsku imovinu. Ukupni rashodi Zaklade za 2025. godinu su planirani u iznosu od 30.671.774 eura, od toga 30.618.685 eura rashoda poslovanja te 53.089 eura rashoda za nefinancijsku imovinu.

Ukupno planirani rashodi se najvećim dijelom odnose na iznose planirane po skupinama 36 i 38, a uključuju sredstva za financiranje znanstveno-istraživačkih projekata i plaća mladih istraživača, što je i osnovna svrha Zaklade, stoga su na najvećem broju aktivnosti koje provodi Zaklada planirani rashodi na ovim skupinama. Na skupini 36 su za 2023. godinu planirani rashodi u iznosu od 22.198.853 eura, u 2024. godini u iznosu od 14.187.488 eura te u 2025. godini u iznosu od 6.555.964 eura. Na skupini 38 su za 2023. godinu planirani rashodi u iznosu od 10.141.147 eura, u 2024. godini 15.909.418 eura, a u 2025. godini u iznosu od 21.945.322 eura.

Važno je naglasiti da sukladno uputi nadležnog ministarstva, na spomenutoj skupini 38 nisu evidentirane samo donacije neprofitnim organizacijama već se najveći dio planiranog iznosa na toj skupini odnosi na sredstva za nove natječaje za financiranje znanstveno-istraživačkih projekata i plaća mladih istraživača, a za koje još nisu poznati krajnji korisnici.

Ukupno planirani rashodi za naredno trogodišnje razdoblje su manji u odnosu na 2022. godinu jer su u 2022. godini korištena i sredstva donosa iz 2021. godine, dok će se u 2023., 2024. i 2025. godini koristiti sredstva iz državnog proračuna sukladno dodijeljenim limitima (izvori financiranja 11 i 12) te sredstva iz pomoći (izvori financiranja 51, 552, 561 i 581).

PRIJENOS SREDSTAVA IZ PRETHODNE U SLJEDEĆU GODINU

Hrvatska zaklada za znanost planira prijenos sredstava iz 2022. godine u iznosu od 3.888 eura. Prijenos sredstava iz 2023. godinu u 2024. godinu, te prijenos sredstava iz 2024. godinu u 2025. godinu je planiran u iznosu od 0 eura, odnosno nema planiranog prijenosa u naredne godine.

UKUPNE I DOSPJELE OBVEZE

iznosi u EUR

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 94.364,05 | 112.255,76 |
| Dospjele obveze | 0,00 | 0,00 |

vršitelj dužnosti Upravitelja Zaklade

 izv. prof. dr. sc. Irena Martinović Klarić